wickkiey/tamil-wikipedia-chunked huggingface dataset:
# ஆசியப் புல் தவளை

**ஆசியப் புல் தவளை** அல்லது **சீன பழுப்பு தவளை** (*Rana chensinensis*-*இரானா சென்சினென்சிசு*) என்பது சீனா மற்றும் மங்கோலியாவில் காணப்படும் ரானிடே குடும்பத்தில் உள்ள ஒரு தவளை சிற்றினம் ஆகும்.
# ஆசியப் புல் தவளை

## வாழிடம்

ஆசியப் புல் தவளையின் இயற்வாழிடம் மிதவெப்பமண்டல காடுகள், ஆற்றிடைப் பகுதிகள், சதுப்புநிலங்கள், நன்னீர் ஏரிகள், நன்னீரிடை சதுப்புநிலங்கள், விளை நிலங்கள், மேய்ச்சல் நிலங்கள் மற்றும் பாசன நிலங்கள் ஆகும். இது வாழ்விட இழப்பால் அச்சுறுத்தப்படுகிறது.  
சீனாவிற்குள், இத்தவளையின் பாலோபியன் குழாய்களுக்கு அருகில் உள்ள கொழுப்பு திசுக்கள் காசுமா எனும் சீன இனிப்பு பொருளின் மூலப்பொருளாகவும் பாரம்பரிய மருத்துவத்திலும் பயன்படுத்தப்படுகிறது.
# கிளாண்டிரானா

***கிளாண்டிரானா*** என்பது கிழக்காசியாவில் (கிழக்கு சீனா, கொரியா, சப்பான் மற்றும் உருசிய தூர கிழக்கில் பிறிமோர்சுக்கி நிலப்பரப்பு) காணப்படும் உண்மையான தவளைகளின் (குடும்பம் இரனிடே) பேரினமாகும். இதன் பெயருக்கு 'சுரப்பித் தவளை' என்று பொருள் ஆகும்.  
*கிளாண்டிரானா* என்பது *இராணாவி*லிருந்து தோன்றிய பேரினமாகும். சமீபத்தில் விவரிக்கப்பட்ட *கிளாண்டிரானா* *சுசுரா* தவிர அனைத்து சிற்றினங்களும், முதலில் *இரானா* பேரினத்தில் சேர்க்கப்பட்டன. இவற்றில் சில *உருகோசா* பேரினத்தில் வைக்கப்பட்டுள்ளன. தற்பொழுது *கிளாண்டிரானா*வுடன் ஒத்ததாக உள்ளன. இதன் ஒற்றைத்தொகுதிமரபு உயிரினத் தோற்றம் கேள்விக்குள்ளாக்கப்பட்ட போதிலும் சமீபத்திய மூலக்கூறு ஆய்வுகள் இதனை ஆதரிக்கின்றது. *கிளாண்டிரானா ஹைலரானா*வின் சகோதர வகைப்பாட்டியல் பிரிவு எனத் தெரிகிறது.  
இந்த நேரத்தில், பின்வரும் சிற்றினங்கள் இந்தப் பேரினத்தில் சேர்க்கப்பட்டுள்ளன:  
- *கிளண்டிரானா எமெல்ஜனோவி* (நிகோல்சுகி, 1913)
- *கிளாண்டிரானா மினிமா* (திங் மற்றும் திசாய், 1979)
- *கிளாண்டிரானா உருகோசா* (தெம்மினிக் மற்றும் சுக்லெகல், 1838)
- *கிளாண்டிரானா சுசுரா* (செகியா, மியுரா மற்றும் ஒகடா, 2012)
- *கிளாண்டிரானா டைண்டாயின்சிசு* (சாங், 1933)
# தங்குதன்(V) புளோரைடு

**தங்குதன்(V) புளோரைடு** (*Tungsten(V) fluoride*) என்பது WF<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தங்குதன் பெண்டாபுளோரைடு என்ற பெயராலும் அழைக்கப்படும் இச்சேர்மம் மஞ்சள் நிறத்தில் நீருறிஞ்சும் தன்மையுடன் காணப்படுகிறது. பெரும்பாலான பெண்டாபுளோரைடுகள் போல தங்குதன் பெண்டாபுளோரைடும் [WF<sub>5</sub>]<sub>4</sub> மூலக்கூறுகளாலான நான்குறுப்புக் கட்ட்டமைப்பை ஏற்றுள்ளது. இதனால் கட்டமைப்பிலுள்ள ஒவ்வொரு தங்குதன் மையமும் எண்முக ஒருங்கிணைப்பை அடைகின்றன.
# தங்குதன்(V) புளோரைடு

## தயாரிப்பு

தங்குதனும் தங்குதன் அறு புளோரைடும் சேர்ந்து வினைபுரிவதால் தங்குதன்(V) புளோரைடு உருவாகிறது:
:W + 5 WF<sub>6</sub> → 6 WF<sub>5</sub>  
அறை வெப்பநிலையில் தங்குதன்(V) புளோரைடு டெட்ரா மற்றும் எக்சா புளோரைடுகளாக விகிதாச்சாரமின்றி சிதைவடைகிறது:
:2 WF<sub>5</sub> → WF<sub>4</sub> + WF<sub>6</sub>
# பைசாந்தியத் திரேசு மீதான மங்கோலியப் படையெடுப்பு

**பைசாந்தியத் திரேசு மீதான மங்கோலியப் படையெடுப்பு** என்பது 1263-64ஆம் ஆண்டுகளின் குளிர்காலத்தின்போது நடைபெற்றது. தனது சகோதரன் இரண்டாம் கய்கவுசை விடுவிப்பதற்காகப் பைசாந்தியப் பேரரசைத் தாக்குமாறு தங்க நாடோடிக் கூட்டத்தின் கானாகிய பெர்கேயிடம் உரூமின் செல்யூக் சுல்தானான இரண்டாம் கய்குபாத் கோரிக்கை வைத்தார்.
# பைசாந்தியத் திரேசு மீதான மங்கோலியப் படையெடுப்பு

## படையெடுப்பு

உறைந்திருந்த தன்யூபு ஆற்றை மங்கோலியர்கள் 1263-64ஆம் ஆண்டுகளின் குளிர்காலத்தில் கடந்தனர். 1264ஆம் ஆண்டின் இளவேனிற்காலத்தில் எட்டாம் மைக்கேலின் இராணுவங்களைத் தோற்கடித்தனர். தோற்கடிக்கப்பட்ட இராணுவத்தில் பெரும்பாலானவர்கள் தப்பித்து ஓடினர். பைசாந்தியப் பேரரசர் இத்தாலிய வணிகர்களின் உதவியுடன் தப்பித்தார். இதற்குப் பிறகு திரேசானது சூறையாடப்பட்டது.  
கய்கவுசு விடுவிக்கப்பட்டார். எட்டாம் மைக்கேல் பெர்கேயுடன் ஓர் ஒப்பந்தத்தில் கையொப்பமிட்டார். அதில் தன் மகள்களில் ஒருவரான யூப்ரோசைனி பலையோகினாவை நோகைக்கு மணம் முடித்துக் கொடுக்க ஒப்புக்கொண்டார். கிரிமியா மூவலந்தீவை ஒட்டு நிலமாகக் கய்கவுசிடம் பெர்கே அளித்தார். கய்கவுசு ஒரு மங்கோலியப் பெண்ணைத் திருமணம் செய்து கொள்வதாக ஒப்புக்கொண்டார். நாடோடிக் கூட்டத்திற்குத் திறையை மைக்கேல் செலுத்தினார்.  
திரேசு மீதான பெர்கேயின் படையெடுப்பான இப்போரால் தான் 1260களில் நிக்கோலோ மற்றும் மாபியோ போலோவின் பயணமானது தாமதப்பட்டு இருக்கலாம் எனக் கருதப்படுகிறது.
# அங்கேரி மீதான இரண்டாவது மங்கோலியப் படையெடுப்பு

**அங்கேரி மீதான இரண்டாவது மங்கோலியப் படையெடுப்பு** என்பது 1285-86ஆம் ஆண்டுகளில் நடைபெற்ற ஒரு படையெடுப்பாகும். இதில் மங்கோலியத் தாக்குதலானது முறியடிக்கப்பட்டது. அங்கேரியர்கள் வெற்றி பெற்றனர்.
# அங்கேரி மீதான இரண்டாவது மங்கோலியப் படையெடுப்பு

## விளைவு

இந்தப் படையெடுப்பின் முடிவானது 1241ஆம் ஆண்டின் முதல் படையெடுப்பிலிருந்து முற்றிலும் வேறுபட்டிருந்தது. படையெடுப்பானது முறியடிக்கப்பட்டது. பல மாத பட்டினி, ஏராளமான சிறு ஊடுருவல்கள் மற்றும் இரண்டு முக்கியமான இராணுவத் தோல்விகள் காரணமாக மங்கோலியர்கள் தங்களது படையில் பெரும்பாலானவற்றை இழந்தனர். இதற்கு முக்கியக் காரணம் புதிய கோட்டை அமைப்புகள் மற்றும் இராணுவ சீர்திருத்தங்கள் அங்கேரியர்களால் மேற்கொள்ளப்பட்டதேயாகும். 14ஆம் நூற்றாண்டு வரை தங்க நாடோடிக் கூட்டத்திலிருந்து சிறிய ஊடுருவல்கள் அடிக்கடி நடைபெற்ற போதும், 1285ஆம் ஆண்டின் இந்தப் படையெடுப்பின் தோல்விக்குப் பிறகு முக்கியமான எந்த ஒரு படையெடுப்பும் அங்கேரி மீது மங்கோலியர்களால் நடத்தப்படவில்லை. இது நடந்து இரண்டு ஆண்டுகளுக்குள்ளாகவே போலந்து மீதான மூன்றாவது படையெடுப்பை மங்கோலியர்கள் நடத்தினர். இந்தப் படையெடுப்பும் முறியடிக்கப்பட்டது. 1285ஆம் ஆண்டில் அங்கேரியர்கள் பயன்படுத்திய அதே உத்தியைப் போலந்துக்காரர்களும் பயன்படுத்தினர். போலந்துக்காரர்களுக்குச் சியார்சு பக்சா தலைமையிலான ஒரு அங்கேரியப் படையானது உதவி செய்தது.
# சகோதர குழு

**சகோதர குழு** (*Sister group*) அல்லது **சகோதர வகைப்பாட்டுப் பிரிவு** என்பது பரிணாம தொகுதிப் பிறப்பில் ஒரு வரைபடத்தில் கொடுக்கப்பட்ட ஒரு அலகின் மற்றொரு அலகுக்கு நெருங்கிய உறவினரை (களை) குறிப்பதாகும்.
# சகோதர குழு

## வரையறை

சகோதர குழுவிற்கான விளக்கம் மிக எளிதாக ஒரு கிளைவரை படம் மூலம் விளக்கப்படுகிறது:  
உயிரலகு அ மற்றும் உயிரலகு ஆ ஆகியவை சகோதர குழுக்கள் ஆகும். உயிரலகு அ மற்றும் ஆ, மிகச் சமீபத்திய பொதுவான மூதாதையரின் (தற்கால உயிரிகளின் ஆய்வு நூல்) பிற அல்லது அற்றுவிட்ட இனத்துடன் சேர்ந்து, ஒரு ஒற்றைத்தொகுதி மரபு உயிரினத் தோற்றத்தினை, உயிரின கிளை அஆ<nowiki/>உருவாக்குகிறது. உயிரினக் கிளை அஆ மற்றும் உயிரலகு இ ஆகியவையும் சகோதர குழுக்கள் ஆகும். உயிரலகு அ, ஆ, மற்றும் இ, ஒற்றைத்தொகுதிமரபு உயிரினத்தின் பிற சந்ததியினரும் சேர்ந்து அஆஇ உயிரலகினை உருவாக்குகின்றனர்.  
முழு உயிரலகான அஆஇ ஒரு பெரிய மரத்தின் துணை மரமாகும். இதில் மரம் மற்றும் பெரிய, ஆழமாக வேரூன்றிய உயிரலகு இரண்டிலும் இன்னும் கூடுதலான சகோதர குழு உறவுகளை கொண்டிருக்கலாம். காட்டப்பட்டுள்ள மர அமைப்பு அதன் வேர் வழியாக மற்ற உலகளாவிய வாழ்க்கை மரத்துடன் இணைகிறது.  
கிளைப்பாட்டியல் தரநிலைகளில், உயிரலகு அ, ஆ மற்றும் இ ஆகியவை மாதிரிகள், சிற்றினம், பேரினம் அல்லது வேறு ஏதேனும் வகைபிரித்தல் அலகுகளைக் குறிக்கலாம். அ மற்றும் ஆ ஆகியவை ஒரே வகைபிரித்தல் மட்டத்திலிருந்தால், *சகோதர இனங்கள்* அல்லது *சகோதர* பேரினங்கள் போன்ற சொற்கள் பயன்படுத்தப்படலாம்.
# சகோதர குழு

## உதாரணம்

தொகுதிப்பிறப்பு பகுப்பாய்வில் *சகோதர குழு* என்ற சொல் பயன்படுத்தப்படுகிறது. இருப்பினும், பகுப்பாய்வில் அடையாளம் காணப்பட்ட குழுக்கள் மட்டுமே "சகோதர குழுக்கள்" என்று பெயரிடப்படுகின்றன.  
உதாரணமாகப் பறவைகள், இவற்றின் பொதுவாக *வாழும்* சகோதர குழு முதலைகள் ஆகும். ஆனால் இது தற்போதுள்ள உயிரினங்களைப் பற்றி விவாதிக்கும் போது மட்டுமே உண்மையாகும். மற்ற, அழிந்துபோன குழுக்களைக் கருத்தில் கொள்ளும்போது, பறவைகள் மற்றும் முதலைகளுக்கு இடையேயான உறவு தொலைவில் உள்ளது. பறவை குடும்ப மரம் தொன்மாவில் வேரூன்றியிருந்தாலும், பறவைகள் மற்றும் முதலைகளின் கடைசி பொதுவான மூதாதையருக்குப் பிறகு தொன்மாக்களுக்கு வழிவகுக்கும் வரிசையிலிருந்து கிளைத்த பிரிவுகள் போன்ற பல முந்தைய குழுக்களும் உள்ளன.  
பகுப்பாய்வில் சேர்க்கப்பட்டுள்ள குழுக்கள்/இனங்கள்/மாதிரிகள் ஆகியவற்றில் சகோதர குழு மட்டுமே நெருங்கிய உறவினர் என்ற எச்சரிக்கையுடன், சகோதர *குழு* என்ற சொல் ஒரு உறவினர் சொல்லாகப் பார்க்கப்பட வேண்டும்.
# கான்சுடன்டீன் செர்னென்கோ

**கான்சுடன்டீன் உசுத்தீனொவிச் செர்னென்கோ** (*Konstantin Ustinovich Chernenko*; ; ; 24 செப்டம்பர் 1911 – 10 மார்ச் 1985) சோவியத் அரசியல்வாதியும், சோவியத் ஒன்றியப் பொதுவுடைமைக் கட்சியின் 7-ஆவது பொதுச் செயலாளரும் ஆவார். இவர் 1984 பெப்ரவரி 13 முதல் 1985 மார்ச் 10 இல் இறக்கும் வரை சோவியத் ஒன்றியத்தின் தலைவராகப் பணியாற்றினார்.  
சைபீரியாவைச் சேர்ந்த ஏழைக் குடும்பத்தில் பிறந்த செர்னென்கோ, 1929-இல் சோவியத் பொதுவுடைமைக் கட்சியின் இளைஞர் கழகமான கொம்சோமால் அமைப்பில் சேர்ந்தார். 1931 இல் கட்சியின் முழு உறுப்பினரானார். தொடர்ந்து பல கொள்கைப்பரப்புப் பதவிகளை வகித்த பிறகு, 1948 இல் அவர் கொள்கைப் பரப்புத் துறையின் தலைவராக நியமிக்கப்பட்டார். மால்தாவியாவில், இலியோனீது பிரெசுனேவின் கீழ் பணியாற்றினார். பிரெசுனேவ் 1964 இல் கட்சியின் முதல் செயலாளராகப் பொறுப்பேற்ற பிறகு, செர்னென்கோ மத்திய குழுப் பொதுத் துறையின் தலைவராக உயர்ந்து, பொலித்பியூரோவிற்கான நிகழ்ச்சி நிரலை அமைப்பதற்கும் மத்திய குழு ஆணைகளை வரைவதற்கும் பொறுப்பானார். 1971 இல் செர்னென்கோ மத்திய குழுவின் முழு உறுப்பினராகவும், பின்னர் 1978 இல் பொலித்பியூரோவின் முழு உறுப்பினராகவும் ஆனார்.  
பெரெசுனேவும் அவருக்கு அடுத்து பொதுச் செயலாளராகப் பொறுப்பேற்ற அந்திரோப்பொவும் முறையே 1982, 1984 இல் இறந்த பின்னர், செர்னென்கோ பிப்ரவரி 1984 இல் கட்சியின் பொதுச் செயலாளராகத் தேர்ந்தெடுக்கப்பட்டார். ஏப்ரல் 1984 இல் உச்ச சோவியத் செயலகத்தின் தலைவரானார். ஆனாலும், விரைவான உடல்நலக் குறைவு காரணமாக, செர்னென்கோ தனது அதிகாரப்பூர்வக் கடமைகளை நிறைவேற்ற முடியவில்லை. 13 மாதங்கள் மட்டுமே நாட்டை வழிநடத்திய பின்னர் மார்ச் 1985 இல் இறந்தார். அவரை அடுத்து மிக்கைல் கொர்பச்சோவ் பொதுச் செயலாளராகப் பொறுப்பேற்றார்.
# கான்சுடன்டீன் செர்னென்கோ

## தனிப்பட்ட வாழ்க்கை

செர்னென்கோவுக்கு அவரது முதல் மனைவியான பைனா வாசிலியேவ்னாவுக்கு ஆல்பர்ட் என்ற மகன் உள்ளார். 1944-இல் அவரை மணந்த அவரது இரண்டாவது மனைவியான அன்னா திமீத்ரியெவ்னா லியூபிமோவாவுடன், அவருக்கு யெலீனா, வேரா என்ற இரண்டு மகள்களும், விளாதிமிர் என்ற மகனும் இருந்தனர். 2015 ஆம் ஆண்டில் வெளியிடப்பட்ட காப்பக ஆவணங்களின்படி, செர்னென்கோவுக்கு இன்னும் பல மனைவிகள் இருந்தனர், அவர்களுடன் இன்னும் பல குழந்தைகள் இருந்தனர்; 1940களில் செர்னென்கோவின் தொழில் வளர்ச்சி குறைவதற்கு இந்தச் சூழ்நிலை காரணமாக இருக்கலாம் என நம்பப்படுகிறது.
# பிரம்ம உபநிடதம்

**பிரம்ம உபநிடதம்** (*Brahma Upanishad*) ஒரு பண்டைய சமசுகிருத நூலாகும். மேலும், இந்து மதத்தின் சிறிய உபநிடதங்களில் ஒன்றாகும். இது கிருஷ்ண யசுர்வேதத்துடன் இணைக்கப்பட்ட 32 உபநிடதங்களில் ஒன்று. மேலும் 19 சந்நியாச உபநிடதங்களில் ஒன்றாக வகைப்படுத்தப்பட்டுள்ளது.
# பிரம்ம உபநிடதம்

## உள்ளடக்கம்

இந்த உரை இந்து மறுப்பு மரபுகளைக் கையாளும் முக்கியமான உபநிடதங்களில் ஒன்றாகும். இது ஆத்மா, அதன் நான்கு உணர்வு நிலைகள் , நான்கு இருக்கைகள் பற்றி விவாதிக்கிறது ( பரப்பிரம்மனின் (உருவமற்ற பிரம்மம் ) தியானத்தை அடைவதற்கான இருக்கைகள்). பிப்பலாத மகரிசிக்கும் சௌனகருக்கும் இடையே நடந்த உரையாடலாக இது வழங்கப்படுகிறது. பிரம்ம உபநிடதம் அதன் மூன்றாவது அத்தியாயத்தில், அனைத்து வகையான சடங்குகள் மற்றும் வெளிப்புற மத அவதானிப்புகளை நிராகரிப்பதற்காக குறிப்பிடத்தக்கது. மேலும் மனிதனின் உயர்ந்த முழுமையான நிலையை அறிவிப்பது முற்றிலும் அறிவுக்கு அர்ப்பணிக்கப்பட்ட ஒன்றாகும்.  
இராமன், அனுமனுக்கு விவரிக்கப்பட்ட முக்திகா நியதியின் 108 உபநிடதங்களின் தெலுங்கு தொகுப்பில், இது எண் 11 இல் பட்டியலிடப்பட்டுள்ளது. இந்த உரை **பிரம்மோபநிடதம்** என்றும் குறிப்பிடப்படுகிறது.
# பிரம்ம உபநிடதம்

## இதனையும் பார்க்கவும்

- அருணேய உபநிடதம்
- ஜபால உபநிடதம்
# கோத்தன்

**ஹோட்டன்** (**Hotan**), சீன மக்கள் குடியரசின் வடமேற்கில் உள்ள சிஞ்சியாங் மாகாணத்தின் தெற்கில் அமைந்த நகரம் ஆகும். இந்நகரத்தில் உய்குர் மொழி பேசும் இசுலாமிய இன மக்கள் அதிகமாகவும் மற்றும் மாண்டரின் மொழி பேசும் சீனர்கள் சிறுபான்மையாக வாழ்கின்றனர். 465.84 சதுர கிலோ மீட்டர் பர்ப்பளவு கொண்ட ஹோட்டன் நகரத்தின் 2018-ஆம் ஆண்டின் மக்கள் தொகை 4,08,894 ஆகும். நடு ஆசியாவிற்குச் செல்லும் பட்டுப் பாதை ஹோட்டன் நகரம் வழியாகச் செல்கிறது. நவரத்தினக் கற்களுக்கான சந்தை இந்நகரத்தில் உள்ளது.  
லடாக் அருகில் அமைந்த இப்பகுதியில் வரலாற்றுக் காலத்தில் இந்நகரத்தில் பௌத்த கோத்தான் இராச்சியம் விளங்கியது
# கோத்தன்

## போக்குவரத்து

### வானூர்தி நிலையம்

கோத்தன் நகரத்தின் தெற்கில் 12 கிலோ மீட்டர் தொலைவில் உள்ள இராணுவ வானூர்தி நிலையம், சிஞ்சியாங் மாகாணத்தின் வடக்கில் உள்ள உருமுச்சி நகரத்துடன் வான் போக்குவரத்து கொண்டுள்ளது.
# கோத்தன்

## போக்குவரத்து

### சாலைகள்

கோத்தன் நகரம், சீன நெடுஞ்சாலை எண் 315, தெற்கு தாரிம் வடிநிலம் வழியாக வடக்கில் உள்ள கஷ்கர் நகரத்துடன் இணைக்கிறது.
# கோத்தன்

## போக்குவரத்து

### தொடருந்து நிலையம்

கஷ்கர்-கோத்தன் இருப்புப் பாதை, உருமுச்சி போன்ற சிஞ்சியாங் மாகாணத்தின் பிற நகரங்களுடன் இணைக்கிறது.
# கோத்தன்

## பெருளாதாரம்

குன்லின் மலையிலிருந்து கோத்தன் நகரத்தில் பாயும் வெள்ளை ஆற்றில் ஜேட் எனும் நவரத்தின கற்கள் எடுத்து மணிகள் உற்பத்தி செய்யப்படுகிறது.
# கோத்தன்

## பெருளாதாரம்

### துணிகள் மற்றும் தரை விரிப்புகள்

கோத்தன் நகரத்தில் பட்டுத் துணிகள் மற்றும் தரை விரிப்புகள் கை நெசவுத் தறிகள் மூலம் உற்பத்தி செய்யப்படுகிறது.
# கோத்தன்

## தட்ப வெப்பம்

குளிர் பாலைவனத் தட்ப வெப்பம் கொண்ட கோத்தன் நகரத்தின் ஆண்டு சராசரி மழைப் பொழிவு 36.5 மில்லி மீட்டர் ஆகும். இந்நகரம் குளிர்காலத்தில் அதிக குளிர் கொண்டது.
# நானிங்

**நானிங்** (ஆங்கிலம், மலாய் மொழி: *Naning*; சீனம்: 南宁) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு வரலாற்று நகரமாகும். மலாக்கா மாநிலத்தின் வடக்குப் பகுதியில் முன்னாள் குறுநிலத் தலைநகரமாகும்.  
தாபோ நானிங் என்று அழைக்கப் படும் அந்தக் குறுநிலப் பகுதி, தற்சமயம் ஒரு கிராமப்புற நகரமாகத் தடம் பதிக்கிறது. மஸ்ஜித் தானா *(Masjid Tanah)* தொகுதியின் ஒரு பகுதியாகவும்; மற்றும் புலாவ் செபாங்கிற்கு *(Pulau Sebang)* அருகிலும் உள்ளது. இது ஒரு சின்ன கிராமமாக இருந்தாலும், 16-ஆம் நூற்றாண்டில் ஒரு மாநிலமாக இருந்து உள்ளது.  
மலாக்கா நகரத்தில் இருந்து சுமார் 19 மைல் (31 கி.மீ.) தொலைவில் அமைந்துள்ள நானிங், ஏறக்குறைய 200 சதுர மைல் (520 கி.மீ.<sup>2</sup>) கொண்ட ஒரு சிறிய உள்நாட்டு மலாய் குறுநிலமாக இருந்தது. இப்போது அலோர் காஜா மாவட்டம் என்று அழைக்கப்படுகிறது
# நானிங்

## பொது

1370-ஆம் ஆண்டில் மினாங்கபாவ் இளவரசர் சுல்தான் சத்தாங் பாலுன் *(Sutan Jatang Balun)* என்பவரால் நிறுவப்பட்டது. இவர் டத்தோ பெர்பாத்தே நன் செபத்தாங் *(Datuk Parpatih Nan Sebatang)* என்றும் அறியப்படுகிறார்.  
நெகிரி செம்பிலான் மாநிலம் உருவாவதற்கு இந்தக் குறுநிலம் ஒரு காரணமாக இருந்தது என்றும் அறியப் படுகிறது. இந்த நானிங் பகுதியில் 1831-இல் இருந்து 1834 வரை, பிரித்தானியர்களுக்கு எதிரான ஒரு நிலவுரிமைப் போர் நடந்தது.
# நானிங்

## வரலாறு

நானிங் குறுநிலம் முன்பு காலத்தில் நெகிரி செம்பிலான் மாநிலத்தின் ஒரு பகுதியாக இருந்தது. ஆனாலும் 1832-ஆம் ஆண்டில் நடந்த நானிங் போர் *(Naning War)* மூலமாக ஆங்கிலேயர்களால் மலாக்காவுடன் இணைக்கப்பட்டது.  
1831-இல் பிரித்தானியர்களின் ஆட்சியை எதிர்த்து டத்தோ டோல் சாயிட் *(Dol Said)* என்பவர் கிளர்ச்சி செய்தார். அந்த நிகழ்ச்சிக்கு நானிங் போர் என்று பெயர். அப்போது அலோர் காஜாவில் இருந்த தாபோ நானிங் கிராமத்தின் தலைவராக டோல் சாயிட் இருந்தார்.  
1829-ஆம் ஆண்டில் தாபோ நானிங் பகுதியில் வாழ்ந்த கிராமவாசிகளிடம், அதிகமான வரியைப் பிரித்தானியர்கள் வசூல் செய்தனர். அவர்கள் உற்பத்தி செய்த விவசாயப் பொருட்களுக்கு 10 விழுக்காடு வரி விதிக்கப்பட்டது. அப்போது மலாக்காவின் ஆளுநராக புல்லர்டன் *(Robert Fullerton)* என்பவர் இருந்தார்.  
ஏற்கனவே, உற்பத்தி வரிகள் அமலில் இருந்தாலும், புதிய வரிகள் மக்களிடையே பரவலான அதிருப்தியை ஏற்படுத்தின. அத்துடன் மலாய் அரசர்களையும் பிரித்தானியர்கள் ஒரு பொருட்டாகக் கருதவில்லை..
# நானிங்

## வரலாறு

### பிரித்தானியர்களின் தோல்வி

இந்த இரு காரணங்கள்தான் நானிங் கிளர்ச்சிக்கு மூலகாரணங்களாய் அமைந்தன. 1770-களில் தாபோ நானிங் மக்கள் டச்சுக்காரர்களை எதிர்த்து ஆயுதங்களை ஏந்தியுள்ளனர். ஆகவே, நானிங் மக்களை எதிர்த்துப் போக வேண்டாம் என்று பிரித்தானியர்களுக்கு டச்சுக்காரர்கள் ஆலோசனை வழங்கி உள்ளனர்.  
இருந்தாலும் தாபோ நானிங் மக்களை எதிர்த்து பிரித்தானியர்கள் 150 வீரர்களை அனுப்பி வைத்தனர். கேப்டன் வில்லி என்பவர் தலைமை தாங்கினார்.  
நானிங் மக்கள் ஒன்றுகூடி சண்டை போட்டனர். அதில் அந்த 40 பிரித்தானியர்கள் இறந்தனர். சினம் அடைந்த மலாக்காவின் பிரித்தானிய அரசாங்கம் 1200 பேர் கொண்ட ஒரு பீரங்கிப் படையை அனுப்பி வைத்தது. ஐந்து மாதங்கள் கடுமையான சண்டை நடைபெற்றது. இறுதியில் நானிங் வீழ்ச்சி அடைந்தது.  
டத்தோ டோல் சாயிட் தப்பித்துச் சென்றார். 1849-இல் வயது மூப்பின் காரணமாக டோல் சாயிட் காலமானார். அவருடைய கல்லறை தாபோ நானிங் பள்ளிவாசலுக்கு அருகில் இருக்கிறது. பிரித்தானியர்களுக்கு ஏற்பட்ட இந்தத் தோல்வி, பிரித்தானிய மலாயா வரலாற்றில் ஒரு கரும்புள்ளியாகக் கருதப் படுகிறது.
# யூரி அந்திரோப்பொவ்

**யூரி விளதிமீரொவிச் அந்திரோப்பொவ்** (*Yuri Vladimirovich Andropov* (– 9 பெப்ரவரி 1984) சோவியத் ஒன்றியத்தின் ஆறாவது தலைவரும், சோவியத் பொதுவுடைமைக் கட்சியின் நான்காவது பொதுச் செயலாளரும் ஆவார். லியோனீது பிரெசுனேவின் 18-ஆண்டு கால ஆட்சியின் பின்னர், அந்திரோப்பொவ் 1982 நவம்பர் முதல் 1984 பெப்ரவரியில் இறக்கும் வரை பதவியில் இருந்தார்.  
அந்திரோப்பொவ் 1954 முதல் 1957 வரை அங்கேரிக்கான சோவியத் தூதராகப் பணியாற்றினார், அந்த நேரத்தில் அவர் 1956 அங்கேரிய எழுச்சியை அடக்குவதில் ஈடுபட்டார். 1967 மே 10 இல் கேஜிபியின் தலைவராக நியமிக்கப்பட்டார். இந்தப் பதவியில், "சமூக ரீதியாக விரும்பத்தகாதவர்கள்" என்று கருதப்படும் நபர்களை வெகுசனக் கைதுகள் மற்றும் தன்னிச்சையற்ற மனநோய் அர்ப்பணிப்பாளர்களால் நடத்தப்பட்ட பாரிய ஒடுக்குமுறையை இவர் மேற்பார்வையிட்டார். 1975 ஆம் ஆண்டில் பிரெசுனேவ் பக்கவாத நோயால் பாதிக்கப்பட்டார், அது பிரெசுனேவின் ஆளுமைத் திறனைக் குறைமதிப்பிற்கு உட்படுத்தியது. இதன் காரணமாக, அந்திரோப்பொவ், பிரெசுனேவின் ஆட்சியின் எஞ்சிய காலத்திற்கு வெளியுறவு அமைச்சர் அந்திரே குரோமிக்கோ, பாதுகாப்பு அமைச்சர்கள் அந்திரே கிரெச்கோ, திமீத்ரி உசுத்தீனொவ் ஆகியோருடன் இணைந்து கொள்கை வகுப்பதில் திறம்பட ஆதிக்கம் செலுத்தினார்.  
1982 நவம்பர் 10 இல் பிரெசுனேவ் இறந்தவுடன், அவருக்குப் பிறகு அந்திரோப்பொவ் கட்சியின் பொதுச் செயலாளராகவும், பின்னர் சோவியத் ஒன்றியத்தின் தலைவராகவும் ஆனார். அவரது குறுகிய காலத்தில், அந்திரோப்பொவ் நாட்டிற்குள் ஊழலையும் திறமையின்மையையும் அகற்ற முயன்றார். பனிப்போர் தீவிரமடைந்தது, சோவியத் பொருளாதாரத்தில் வளர்ந்து வரும் நெருக்கடியை எவ்வாறு கையாள்வது என்பதில் அவர் திணறினார். யெகோர் லிகாச்சியோவ், நிக்கொலாய் ரீசுக்கோவ், மிக முக்கியமாக மிக்கைல் கொர்பச்சோவ்] போன்ற தன்னைப் போலவே ஆற்றல் மிக்க புதிய தலைமுறை இளம் சீர்திருத்தவாதிகளை முன்னுக்குக் கொண்டு வந்ததே இவரது நீண்ட கால தாக்கமாகும். இருப்பினும், பிப்ரவரி 1983 இல் சிறுநீரகச் செயலிழப்பு ஏற்பட்டதால், அந்திரோப்பொவின் உடல்நிலை வேகமாக மோசமடையத் தொடங்கியது. 15 மாதங்கள் மட்டுமே நாட்டை வழிநடத்திய அவர் 1984 பிப்ரவரி 9 அன்று இறந்தார்.
# யூரி அந்திரோப்பொவ்

## தனிப்பட்ட வாழ்க்கை

அந்திரோப்பொவ் தான் பிறந்த ஊரிற்கு அருகில் பிறந்த நீனா இவனோவ்னா என்பவரைத் திருமணம் புரிந்து, அவரை 1941 இல் மணமுறிவு பெற்றார். பின்னர் இரண்டாம் உலகப் போரின் போது கரேலிய முன்னரங்க நிலையில் கொம்சமோல் செயலாளராகப் பணியாற்றிய தத்தியானா பிலிப்போவா என்பவரை சந்தித்து அவரைத் திருமணம் புரிந்தார். 1956 அங்கேரியப் புரட்சியின் பொது தத்தியானா நரம்புத் தளர்ச்சியால் பாதிக்கப்பட்டார். அந்திரோப்பொவின் இறுதிச் சடங்கு வரை அவர் பொதுவில் காணப்படவில்லை. 1985 ஆம் ஆண்டில், 75-நிமிட திரைப்படம் ஒன்று ஒளிபரப்பப்பட்டது, அதில் தத்தியானா தனது கணவர் எழுதிய காதல் கவிதைகளைப் படித்தார். தத்தியானா நோய்வாய்ப்பட்டு நவம்பர் 1991 இல் இறந்தார். இவர்களுக்கு எவ்கேனியா, ஈகொர், இரீனா, விளாதிமிர் என நான்கு பிள்ளைகள் இருந்தனர்.
# அண்டால்சிடாசின் அமைதி உடன்பாடு

அறிவிக்கப்பட்ட அரசரின் அமைதி உடன்பாடு, அகாமனிசியப் பேரரசின் உத்தரவாதத்தின் கீழ் கொரிந்தியப் போருக்கு முற்றுப்புள்ளி வைத்தது. செனபோன், *எலெனிகா*. இந்த மொழிபெயர்ப்பில் "சுதந்திரம்" என்ற சொல் பொதுவாக "தன்னாட்சி" என்று மொழிபெயர்க்கப்பட்டுள்ளது (αὐτονόμους கிரேக்க மூலத்தில்).}}
ஐயோனியா மற்றும் சைப்ரசு போன்றவை பாரசீகர்களுக்கு சொந்தமாக்கபட்டது. மேலும் ஏதெனியர்கள் ஏஜியனில் புதிதாக வென்ற பிரதேசங்களை விட்டுக்கொடுக்க வேண்டிய கட்டாயம் ஏற்பட்டது. மற்ற கிரேக்க அரசுகளுக்கு சுதந்திரம் அளிக்கப்பட்டது. மேலும் தீப்சு தனது போயோடியன் கூட்டணியை கலைக்க வேண்டிய கட்டாயத்துக்கு உள்ளானது. இந்த அமைதி உடன்பாட்டை கண்காணித்து நடைமுறைப் படுத்தும் பொறுப்பு எசுபார்த்தாவிடம் வழங்கப்பட்டது.
# அண்டால்சிடாசின் அமைதி உடன்பாடு

## விளைவுகள்

அமைதி உடன்பாட்டின் மிகப்பெரிய விளைவாக ஐயோனியா மற்றும் ஏஜியன் பகுதிகள் மீது உறுதியான கட்டுப்பாடை பாரசீகம் மீண்டும் பெற்றது. 5 ஆம் நூற்றாண்டில் டெலியன் கூட்டணியால் ஏஜியன் கடற்கரைப் பகுதியிலிருந்து விரட்டப்பட்ட பாரசீகர்கள் பெலோபொன்னேசியப் போரின் பிற்பகுதியிலிருந்து தங்கள் பழைய ஆதிக்கப்பகுதிகளை மீட்டெடுத்தனர். மேலும் அப்போது கிரேக்கத்திற்கு தன் விதிமுறைகளை ஆணையிடும் அளவுக்கு வலுவாகவும் ஆயினர். பேரரசர் அலெக்சாந்தர் காலம் வரை இந்த வலிமையான நிலையை அவர்கள் தக்க வைத்துக் கொண்டனர்.  
அமைதியைப் பாதுகாப்பதற்கும் செயல்படுத்துவதற்கும் தங்களுக்கு உள்ள பொறுப்பைப் பயன்படுத்தி, எசுபார்த்தன்கள் தங்களுக்கு அரசியல் அச்சுறுத்தல்களாக உணர்ந்த நகர அரசுகளுக்கு எதிராக பல போர்த் தொடர்களைத் தொடங்கினார்கள். கி.மு 382 இல் வடகிழக்கு கிரேக்கத்தில் பெடரலிஸ்ட் கால்சிடியன் கூட்டணியை உடைப்பதற்கான போர்த் தொடர் மிகப்பெரிய தலையீடு ஆகும். இதுபோன்ற பல தலையீடுகளை எசுபார்த்தா மேற்கொண்டது.  
கிரேக்கத்தில் அமைதியைக் கொண்டுவருவதில் பாரசீக அரசின் அமைதி உடன்பாடு வெற்றிபெறவில்லை. பெலோபிடாஸ் மற்றும் அவரது தோழர்கள் லாகோனிசிங் கொடுங்கோலர்களைக் கொன்றதன் மூலம் 379 இல் தீப்சை விடுவித்தனர். 382 இல் ஒலிந்தசுக்கு எதிரான போர்த் தொடருக்குப் பிறகு ஏதெனியன் கடற்படை புத்துயிர் பெற்றது. அடுத்த இரண்டு தசாப்தங்களில் அமைதியை மீட்டெடுப்பதற்கான இடைப்பட்ட முயற்சிகளும் தொடர்ந்தன. எசுபார்தாவுக்கு அதிகாரங்களை வழங்கியதால் அதை அது மற்ற அரசுகள் மீது பயன்படுத்தும்போது அவற்றைக் கோபமடையச் செய்வதன. அவை ஒப்பந்தத்தின் அழிவுக்கான விதைகளாக ஆயின. மேலும் கிரேக்ககத்தில் ஒரு நிலையான போர் பதட்டம் தொடர்ந்து இருந்தது.
# அ. தமிழ் மகன் உசேன்

எம்.ஜி.ராமச்சந்திரன் தலைமையில் அதிமுகவை அரசியல் கட்சியாகப் பதிவு செய்வதற்கான படிவத்தில் கையெழுத்திட்ட 11 கட்சித் தொண்டர்களில் தமிழ் மகன் உசேனும் ஒருவர். 1972ல் கட்சி உருவானதிலிருந்து, உசேன் அதிமுகவில் முக்கிய பதவிகளை வகித்துள்ளார். இவர் கன்னியாகுமரியின் முதல் அதிமுக மாவட்டச் செயலாளராகப் பணியாற்றினார்.  
திசம்பர் 1, 2021 அன்று, அவர் கட்சியின் இடைக்கால அவைத்தலைவராக தமிழ் மகன் உசேன் நியமிக்கப்பட்டார். இதனைத் தொடர்ந்து, 23 சூன் 2022 அன்று, சென்னை வானகரத்தில் உள்ள ஸ்ரீவாரு வெங்கடாசலபதி மாளிகையில் நடைபெற்ற பொதுக்குழுக் கூட்டத்தில் தமிழ் மகன் உசேன் அதிமுக கட்சியின் அவைத்தலைவராக ஒருமனதாகத் தேர்ந்தெடுக்கப்பட்டார்.
# மலேசியாவின் உள்ளாட்சி மன்றங்கள்

**மலேசிய உள்ளாட்சி மன்றங்கள்** (மலாய்: *Kerajaan Tempatan di Malaysia* அல்லது *Pihak Berkuasa Tempatan*; ஆங்கிலம்: *Local Government in Malaysia*; சீனம்:马来西亚地方政府; ஜாவி: کراجاءن تمڤتن دمليسيا ) என்பது மலேசியாவில் உள்ள ஓர் அரசாங்க அமைப்பு முறைமை ஆகும்.  
இந்த அமைப்பு முறைமையின் கீழ்; மலேசியாவில் உள்ள உள்ளாட்சி மன்றங்களை, மலேசியாவின் மாநிலங்கள் மற்றும் கூட்டாட்சி பிரதேசங்கள் நிர்வாகம் செய்கின்றன.  
மலேசிய அரசியலமைப்பில் *(Constitution of Malaysia)* வழங்கப்பட்டுள்ள சட்டத் திட்டங்களின்படி, மலேசியக் கூட்டரசு பிரதேசங்களில் உள்ள உள்ளாட்சி மன்றங்களைத் தவிர, மற்ற அனைத்து உள்ளாட்சி மன்றங்களும், அந்தந்த மாநில அரசாங்கங்களின் அதிகார வரம்பிற்குள் வருகின்றன்.  
மலேசிய உள்ளூராட்சி மேம்பாட்டு அமைச்சு, மலேசியா முழுவதும் உள்ள உள்ளாட்சி மன்றங்களின் நடைமுறைகளை ஒருங்கிணைத்துத் தரப் படுத்துவதில் முதன்மைப் பங்கு வகிக்கிறது.
# மலேசியாவின் உள்ளாட்சி மன்றங்கள்

## பொது

மலேசிய உள்ளாட்சி மன்றங்களுக்குச் சட்டங்களை இயற்றவும்; விதி முறைகளை உருவாக்கவும்; மதிப்பீட்டு வரிகளை *(Assessment Tax)* வசூலிக்கவும் அதிகாரம் உள்ளது. அதே வேளையில், அவற்றின் அதிகார எல்லைக்குள் எந்தவொரு வணிகத்திற்கும் உரிமங்கள் வழங்கவும்; அனுமதிகள் வழங்கவும் உரிமைகள் உள்ளன.  
அத்துடன் அவற்றின் அதிகார வரம்பிற்கு உட்பட்ட பகுதிகளை நிர்வகித்தல்; திட்டமிட்டு அபிவிருத்தி செய்தல்; பொதுமக்களுக்கான அடிப்படை வசதிகளைச் செய்து கொடுத்தல்; கழிவுகள் மற்றும் குப்பைகளை அப்புறப் படுத்துதல் போன்ற கடப்பாடுகளும் அந்த உள்ளாட்சி மன்றங்களுக்கு உள்ளன.
# மலேசியாவின் உள்ளாட்சி மன்றங்கள்

## வரலாற்றுப் பின்னணி

மலேசியாவில் உள்ள அரசு அமைப்பு *(Government System)* பிரித்தானியக் காலனித்துவத்தின் பாரம்பரியத்தைச் சார்ந்தது. அதன் பல சட்டத் திட்டங்கள் பிரித்தானியச் சட்டங்களில் இருந்து பெறப்பட்டவை. மற்றும் அவற்றின் மாதிரியில் வடிவம் அமைக்கப் பட்டவை.  
இருப்பினும் காலப்போக்கில், மலேசியாவின் தனித்துவமான பல உள்ளூர் சமூகக் கலாச்சாரப் பண்புகள், அந்தச் சட்டங்களில் இணைக்கப்பட்டு விட்டன.
# மலேசியாவின் உள்ளாட்சி மன்றங்கள்

## வரலாற்றுப் பின்னணி

### பினாங்கு நகராட்சிப் பகுதி

1801-ஆம் ஆண்டில் பிரித்தானியர்கள், பினாங்கில் ஒரு மதிப்பீட்டாளர் குழுவை *(Council of Assessors)* நிறுவினர். அந்தக் குழு, பினாங்கு நகராட்சிப் பகுதியைத் திட்டமிடுதல் மற்றும் மேம்படுத்துதல் ஆகிய செயல்பாடுகளில் ஈடுபட்டது.  
அதுவே அன்றைய மலாயாவில், உள்ளூராட்சி அரசாங்கத்தின் அடிப்படைத் தொடக்கமாக அமைந்தது. பினாங்கிற்குப் பிறகு, உள்ளூராட்சி மன்றங்கள் மலாக்காவில் தொடங்கப் பட்டன. அடுத்து கூட்டாட்சி *(Federated Malay States)* மற்றும் கூட்டாட்சி அல்லாத மலாய் மாநிலங்களிலும் *(Unfederated Malay States)* தொடர்ந்தன. இறுதியாக சரவாக் இராச்சியம் மற்றும் வடக்கு போர்னியோ (சபா) வரை நீட்டிக்கப்பட்டது.
# மலேசியாவின் உள்ளாட்சி மன்றங்கள்

## உள்ளாட்சி மன்றங்களின் வகைகள்

மலேசியாவில் தற்போது நான்கு வகையான உள்ளாட்சி மன்றங்கள் உள்ளன.  
- **மாநகரம்** - **மாநகராட்சி** - (மலாய்: *Dewan Bandaraya*; ஆங்கிலம்: *City Hall* or *City Council*); எ.கா. கோலாலம்பூர் மாநகராட்சி)
- **நகரம்** - **நகராட்சி** - (மலாய்: *Majlis Perbandaran*; ஆங்கிலம்: *Municipal Council*); எ.கா. காஜாங் நகராட்சி)
- **கிராமப்புறம்** - **மாவட்ட ஊராட்சி** - (மலாய்: *Majlis Daerah*; ஆங்கிலம்: *District Council*); எ.கா. உலு சிலாங்கூர் ஊராட்சி)
- **சிறப்பு உள்ளாட்சி** - **நகராண்மைக் கழகம்** - **மேம்பாட்டுக் கழகம்** - (மலாய்: *Pihak Berkuasa Tempatan*; ஆங்கிலம்: *Corporation*; *Development Board*; *Development Authority*); எ.கா. புத்ராஜெயா மேம்பாட்டுக் கழகம்)
# மலேசியாவின் உள்ளாட்சி மன்றங்கள்

## உள்ளாட்சி மன்றங்களின் வகைகள்

### உள்ளூராட்சிகள்

தற்போது மலேசியாவில் மொத்தம் 155 உள்ளூராட்சிகள் உள்ளன. அவற்றின் பிரிவுகள்:  
- **19 - மாநகராட்சிகள்**
- **39 - நகராட்சிகள்**
# சுரேந்திர சௌராசியா

**சுரேந்திர சௌராசியா** (*Surendra Chaurasia*) இந்தியாவைச் சேர்ந்த ஓர் அரசியல்வாதியாவார். 1989 ஆம் ஆண்டு சூலை மாதம் 22 ஆம் தேதி உத்திரபிரதேச மாநிலத்தில் உள்ள தியோரியா மாவட்டத்தில் குசாகரி என்னும் ஊரில் பிறந்தார். ஒரு விவசாயியாக இருந்த இவர் பாரதிய சனதா கட்சியின் அரசியல்வாதியாக மாறினார். உத்தரபிரதேசத்தின் தியோரியா மாவட்டத்தில் 2022 ஆம் ஆண்டு நடைபெற்ற தேர்தலில் ராம்பூர் கர்கானா சட்டமன்றத் தொகுதியிலிருந்து தேர்ந்தெடுக்கப்பட்டு சட்டமன்ற உறுப்பினரானார்.
# சுரேந்திர சௌராசியா

## ஆரம்ப வாழ்க்கை மற்றும் தொழில்

உத்தரபிரதேச மாநிலம், தியோரியா மாவட்டம், ராம்பூர் கர்கானா சட்டமன்றத் தொகுதியில் உள்ள குசாகரியில் வசிக்கும் சுரேந்திர சௌராசியா, இந்து யுவ வாகினி அமைப்பின் மூலம் அரசியலைத் தொடங்கினார். தேர்தல் ஆணையத்திடம் தாக்கல் செய்யப்பட்ட தேர்தல் வாக்குமூலத்தின்படி இவரது தொழில், விவசாயம் மற்றும் வணிகம் ஆகும். மூத்த வேட்பாளரான கசாலா லாரியை தோற்கடித்ததன் மூலம் உத்தரபிரதேச சட்டமன்றத்தில் இளைய சட்டமன்ற உறுப்பினர் என்ற சிறப்பைப் பெற்றார்.
# கிருத்திகா பாண்டே

**கிருத்திகா பாண்டே** (*Kritika Pandey*) ஓர் இந்திய எழுத்தாளர் ஆவார். சிறுகதை எழுத்தாளராக நன்கு அறியப்படுகிறார். புது மெக்சிகோவிலுள்ள எலன் உர்லிட்சர் அறக்கட்டளையிடமிருந்து 2021 ஆம் ஆண்டிற்கான குடியிருப்பு உதவித் தொகையைப் பெற்றார். 2016 மற்றும் 2018 ஆம் ஆண்டுகளில் பொதுநலவாய சிறுகதைப் பரிசுக்குரியவராகத் தேர்ந்தெடுக்கப்பட்டார். கிருத்திகா பாண்டே இந்தியாவிற்கான பொதுநலவாய சிறுகதை பரிசை 2020 ஆம் ஆண்டு வென்றார்.
# உய்குர் இனப்படுகொலை

## மனித உரிமை மீறல் தொடர்பான அறிக்கை

சீனாவின் சின்சியாங் மாகாணத்தில் உய்குர் மக்கள் மீதான மனித உரிமைகள் கவலைகள் குறித்த மதிப்பீட்டை சீனா வெளியிடக்கூடாது என மனித உரிமைகள் ஆணையத்திடம் வலியுறுத்திய போதும், 31 ஆகஸ்டு 2022 அன்று ஜெனீவாவில் உள்ள ஐநா மனித உரிமைகள் அலுவலகம் வெளியிட்டது.சின்ஜியாங் மாகாணத்தில் உய்குர் முஸ்லிம்களுக்கு எதிராக சீனா "கடுமையான மனித உரிமை மீறல்களை" செய்துள்ளது. இது மனித குலத்திற்கு எதிரான குற்றங்களுக்கு சமம் என மதிப்பீட்டு அறிக்கையில் தெரிவித்துள்ளது. இந்த அறிக்கையை வெளியிட வேண்டாம் என்று சீனா ஐ.நா.வை வலியுறுத்தியது. பெய்ஜிங் இந்த மதிப்பீடு அறிக்கையை மேற்கத்திய நாடுகளின் கேலிக்கூத்து எனக்கூறுகிது.
# உய்குர் இனப்படுகொலை

## இதனையும் காண்க

- உய்குர் மக்கள்
- பண்பாட்டுப் படுகொலை
- உரும்கி
- கஷ்கர்
- கோத்தன்
- தாரிம் வடிநிலம்
- தாரீம் ஆறு
# சிங்காரி சியாம் சுந்தர் கர்

**சிங்காரி சியாம் சுந்தர் கர்** ( *Singhari Shyamsundar Kar* ) (4 மார்ச் 1908 - 16 மார்ச் 1975) ஒரு புகழ்பெற்ற ஒடிசி இசைக்கலைஞரும், குருவும், பாடகரும், அறிஞரும், இசையமைப்பாளரும் ஆவார். புரி ஜெகன்நாதர் கோயிலுக்கு சேவை செய்யும் குடும்பத்தில் பிறந்த இவர், கோவில் பாரம்பரியத்தின் மூத்த குருக்களின் கீழ் வளர்க்கப்பட்டார். விரைவில் 20-ஆம் நூற்றாண்டில் ஒடிசி பாரம்பரிய இசையின் உயர்ந்த குருக்களில் ஒருவராக உயர்ந்தார். இவரது சக்திவாய்ந்த குரல் சிக்கலான பாணி, மர்தலா மீதான ஆளுமை மற்றும் ஒடிசி இசைக் கல்வியின் கல்வி நிறுவனமயமாக்கலுக்கான தனது பங்களிப்பு ஆகியவற்றிற்காக மிகவும் பிரபலமானவர். இவரது காலத்தில் ஒடிசி இசை, மர்தலா மற்றும் ஒடிசி நடனம் ஆகியவற்றில் பெரும்பாலான கலைஞர்கள் சிங்காரியின் தாக்கம் மற்றும் அறிவின் கீழ் வந்ததாக ஒப்புக்கொள்கிறார்கள். இவர் 16 மார்ச் 1975 அன்று இறந்தார்.
# சிங்காரி சியாம் சுந்தர் கர்

## வரலாறு

புரி நகரத்தின் மணிகர்னிகா என்னுமிடத்தில் தந்தை கோபிந்த சந்திர காரா மற்றும் தாயார் பத்மாவதி தேவி ஆகியோருக்குப் பிறந்த இவர், சிறுவயதிலிருந்தே இசையால் ஈர்க்கப்பட்டார். சிறு வயதிலேயே தந்தையை இழந்த இவருக்கு இவரது தாயார் இசையில் ஈடுபடுத்தத் தொடங்கி பாரம்பரிய ஒடிசி பாடல்களைக் கற்றுக் கொடுத்தார். பாரம்பரிய இசை நாடகங்களைப் பார்த்துக்கொண்டே பல இரவுகள் விழித்திருப்பார். புரியில் உள்ள காளிகாப் பள்ளியின் மூத்த இசைக்கலைஞர்களான குரு அரிகர ராயகுரு, குரு காடி ஜகன்நாத பிரதிகாரி, குரு கல்பதரு நாயகா, குரு சிந்தாமணி மிசுரா, குரு மனகோவிந்த மகந்தி (பிரபலமாக அறியப்பட்டவர்) ஆகியோரிடமிருந்து ஒடிசி குரல் இசை மற்றும் மர்தலா ஆகிய இரண்டிலும் தனது ஆரம்பப் பயிற்சியைத் தொடங்கினார். இவர் சமசுகிருதத்தில் தனது கல்வியை முடித்தார். ஜெகன்நாதர் கோயிலில் பரம்பரை சிங்காரி செபயதாவாக (சேவையாளராக) பணியாற்றினார்.
# சிங்காரி சியாம் சுந்தர் கர்

## வானொலிக் கலைஞர்

கொல்கத்தாவின் அனைத்திந்திய வானொலியில் (ஒடிசாவில் வானொலி நிலையம் தொடங்கப்படவில்லை) ஒடிசி இசையின் வழக்கமான கலைஞராக இருந்தார். பின்னர் கட்டக் வானொலிநிலையத்திலும் அடிக்கடி ஒடிசி பாடல்கள், சந்தா, சம்பு, பஜனை & ஜனனா போன்றவற்றை பாடினார். 1954 ஆம் ஆண்டில், புது தில்லி செங்கோட்டையில் ஏற்பாடு செய்யப்பட்ட அனைத்திந்திய இசை விழாவின் ஒரு பகுதியாக ஒடிசி குரல் இசை மற்றும் மர்தலா பாராயணம் ஆகிய இரண்டையும் நிகழ்த்தினார்.  
இவர் தனது சிக்கலான பயிற்சி முறைக்காக அறியப்பட்டார். ஒடிசி இசையின் 65 லட்சணங்களை வலியுறுத்தினார். இவரது விவரிப்பும் கற்பித்தல் முறையும், ஒடிசி பாரம்பரியத்தின் 32 மூத்த குருக்களில் இவரை வைத்தது.  
இவர் புவனேசுவரத்திலுள்ள உத்கல் சங்கீத மகாவித்யாலயாவில் ஒடிசி பாடலின் விரிவுரையாளராகவும் துறைத் தலைவராகவும் பல ஆண்டுகள் பணியாற்றினார். பூரி நகரத்தின் பழங்கால சமூகக் கூடங்களில் இடங்களில் மாணவர்களுக்குப் பயிற்சியும் அளித்தார். தனது புரி வீட்டில், "சியாமசுந்தர சங்கீத வித்யாலயா" என்ற இசைப்பள்ளியை நிறுவினார், இது ஒடிசி குரலிசை மற்றும் மர்தலாவில் தொடர்ந்து கல்வியை வழங்குகிறது.
# சிங்காரி சியாம் சுந்தர் கர்

## விருதுகள்

இவரது முயற்சிகளுக்காக, 1972-73க்கான ஒடிசா சங்கீத நாடக அகாடமி விருதைப் பெற்றார். இவர் 16 மார்ச் 1975 இல் இறந்தார் (சில பதிவுகளின்படி மார்ச் 13).
# சிங்காரி சியாம் சுந்தர் கர்

## இதனையும் பார்க்கவும்

- மர்தலா
- கீத கோவிந்தம்
# பம்பா பாக்யா

**பம்பா பாக்யா** (31 அக்டோபர் 1972 –1 செப்டம்பர் 2022) பாக்கியராஜ்என்றும் அழைக்கப்பட்ட) இந்திய பின்னணிப் பாடகரும் இசைக்கலைஞரும் ஆவார்.இவர் முக்கியமாக இசையமைப்பாளர்ஏ. ஆர். ரகுமானின் இசையமைப்பில் பல படங்களில் பின்னணி பாடினார்.பிரபல தென்னாப்பிரிக்க இசைக்கலைஞர் பம்பாவைப் போலவே தனக்காகவும் பாடல்களைப் பாடுமாறு ஏ. ஆர். ரகுமான் கேட்டுக் கொண்டதை அடுத்து இவர் பம்பா பாக்யா என்ற பெயரைப் பெற்றார்.பின்னர் அந்தப் பெயர் மேடைப் பெயராகவும், இவருடைய அடையாளமாகவும் மாறியது.இவர் தனது தனித்துவமான குரலுக்காக நன்கு அறியப்பட்டவர்.
# பம்பா பாக்யா

## தொழில்

பாக்யா ஷங்கரின் இயக்கத்தில்2.0 திரைப்படத்தில் புல்லினங்கால்என்ற பாடலில் பின்னணிப் பாடகராக அறிமுகமானவர். இப்பாடல் உடனடி வெற்றி பெற்றதுடன் தரவரிசைப் பட்டியலில் இடம்பிடித்தது.திரையுலகில் பாடுவதற்கு முன்பு, இவர் பெரும்பாலும் பக்திப் பாடல்களைப் பாடினார். இவரது அகால மறைவிற்கு முன், மணிரத்னத்தின் வரலாற்று நாடகப் படமானபொன்னியின் செல்வன் 1 திரைப்படத்தில் பின்னணி பாடினார்.
# பம்பா பாக்யா

## பாடிய பாடல்கள்

| 2018 | *புல்லினங்கால்* | *2.0* | தமிழ் | ஏ. ஆர். ரகுமான் |
| --- | --- | --- | --- | --- |
| *சிம்டாங்காரன்* | *சர்கார்* | ஏ. ஆர். ரகுமான் |  |  |
| 2018 | *டிங்கு டாங்கு* | *சர்வம் தாளமயம்* | ஏ. ஆர். ரகுமான் |  |
| 2019 | *காலமே காலமே* | *பிகில்* | ஏ. ஆர். ரகுமான் |  |
| *ராட்டி* | தனிப்பாடல் | சந்தோஷ் தயாநிதி |  |  |
| 2022 | *பொன்னி நதி* | *பொன்னியின் செல்வன் 1* | ஏ. ஆர். ரகுமான் | } |
# அருண் சுப்ரமணியன்

**அருண் சுப்ரமணியன்** (Arun Subramanian) நியூயார்க்கைச் சேர்ந்த ஓர் அமெரிக்க வழக்கறிஞர் ஆவார். நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் அமெரிக்க மாவட்ட நீதிபதியாகப் பணியாற்ற பரிந்துரைக்கப்பட்டுள்ளார்.
# அருண் சுப்ரமணியன்

## கல்வி

ஓகியோ மாநிலத்தின் பிரதான நகரமான கிளீவ்லாந்திலுள்ள கேசு வெசுட்டர்ன் ரிசர்வ் பல்கலைக்கழகத்தில் 2001 ஆம் ஆண்டு இளங்கலைப் பட்டத்தையும் 2004 ஆம் ஆண்டு கொலம்பியா சட்டப்பள்ளியில் முனைவர் பட்டமும் பெற்றார்.
# அருண் சுப்ரமணியன்

## தொழில்

2004 ஆம் ஆண்டு முதல் 2005 ஆம் ஆண்டு வரை அருண் சுப்ரமணியன் இரண்டாவது சுற்று அமெரிக்க மேல்முறையீட்டு நீதிமன்றத்தின் நீதிபதியான தென்னிசு இயாக்கப்சிடம் சட்ட எழுத்தராக பணியாற்றினார். 2005 ஆம் ஆண்டு முதல் 2006 ஆம் ஆண்டு வரை, நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் நீதிபதியான இயெரார்டு ஈ. லிஞ்சிடமும், 2006 ஆம் ஆண்டு முதல் 2007 ஆம் ஆண்டு வரை அமெரிக்க உச்ச நீதிமன்றத்தின் நீதிபதி உரூத் பேடர் கின்சுபர்க்கின் சட்ட எழுத்தராகவும் இருந்தார். 2007 ஆம் ஆண்டு முதல், இவர் நியூயார்க்கில் உள்ள சுசுமான் காட்ஃப்ரே வரையறுக்கப்பட்ட பொறுப்பு கூட்டாண்மை வணிகத்தில் பங்குதாரராக இருந்து வருகிறார். செப்டம்பர் 2, 2022 ஆம் ஆண்டு செப்டம்பர் மாதம் 2 ஆம் தேதியன்று நியூயார்க்கின் தெற்கு மாவட்டத்திற்கான அமெரிக்க மாவட்ட நீதிமன்றத்தின் அமெரிக்க மாவட்ட நீதிபதியாகப் பணியாற்ற சுப்ரமணியனை பரிந்துரைக்கும் தனது நோக்கத்தை சனாதிபதி பைடனும் அறிவித்தார். மார்ச் 31, 2022 ஆம் ஆண்டு மார்ச்சு மாதம் 31 ஆம் தேதி அன்று இரண்டாவது சுற்று அமெரிக்க மேல்முறையீட்டு நீதிமன்றத்தின் நீதிபதியாக உயர்த்தப்பட்ட நீதிபதி அலிசன் நாதனால் காலியான இருக்கைக்கு சனாதிபதி பைடன் சுப்ரமணியனை பரிந்துரைப்பார். இப்பரிந்துரை உறுதிப்படுத்தப்பட்டால், நியூயார்க்கின் தெற்கு மாவட்டத்திற்கான ஐக்கிய மாகாணங்களின் மாவட்ட நீதிமன்றத்தில் பணியாற்றும் முதல் தெற்காசிய நீதிபதியாக அருண் சுப்ரமணியன் சிறப்பு பெறுவார்.
# செங்கிஸ் கான் (தொலைக்காட்சி நிகழ்ச்சி)

**செங்கிஸ் கான்** என்பது 2005ஆம் ஆண்டு வெளி வந்த பிபிசி ஆவணப்படமாகும். இந்நிகழ்ச்சியை டிஸ்கவரி சேனல் ஐக்கிய இராச்சியம் துணைத் தயாரிப்புச் செய்தது. இது 13ஆம் நூற்றாண்டின் மங்கோலியப் போர்ப் பிரபுவான செங்கிஸ் கானின் வாழ்க்கையைப் பற்றி விளக்கிக் கூறியது. இந்நிகழ்ச்சியில் செங்கிஸ் கானாக ஒர்க்கில் மக்கான் நடித்தார். கென்னத் கிரான்கம் பிண்ணனிக் குரல் கொடுத்தார். எட்வர்ட்டு பசல்கட் இந்நிகழ்ச்சியை இயக்கினார். நிகழ்ச்சியை அலிஸ்டர் சிம்சன் விளக்கிக் கூறினார். இந்நிகழ்ச்சி முழுவதுமாக மங்கோலியாவிலேயே படமாக்கப்பட்டது. இதில் நடித்தவர்கள் அனைவரும் மங்கோலியர்கள் ஆவர். மங்கோலியப் படையெடுப்புகளின் மிருகத்தனத்தை இத்திரைப்படமானது காட்டிய போதும், *த டைம்ஸ்* பத்திரிகையின் ஜோ யோசோப்பு இத்திரைப்படத்தில் சில நேரங்களில் கொடுமைத் தன்மையானது மிகக் குறைவாகவே காட்டப்பட்டுள்ளதாக எழுதினார்.  
2015ஆம் ஆண்டு இத்திரைப்படத்தை தங்கள் தங்கும் விடுதியில் பார்த்ததற்காகப் பிரித்தானியர், தென் ஆப்பிரிக்கர் மற்றும் இந்தியர் உள்ளிட்ட 20 அயல் நாட்டவர்களைச் சீனா தன் உள் மங்கோலியா தன்னாட்சிப் பகுதியிலிருந்து வெளியேற்றியது. பயங்கரவாதம் மற்றும் மதத் தீவிரவாதத்தை இத்திரைப்படம் ஊக்குவிப்பதாகச் சீன அரசுக் குழுக்கள் கூறின. பிரிவினைவாதக் குழுக்கள் அல்லது மங்கோலிய இனத்தவருக்கு கூடுதல் உரிமைகள் கேட்கும் இயக்கங்களுக்குச் சீனா எதிர்ப்புத் தெரிவிக்கிறது.
# செங்கிஸ் கான் (தொலைக்காட்சி நிகழ்ச்சி)

## ஒர்க்கில் மக்கான்

இந்தத் திரைப்படத்தில் செங்கிஸ் கானாக நடித்த ஒர்க்கில் மக்கான் 2009ஆம் ஆண்டு மங்கோலிய மற்றும் உருசியக் கூட்டுத் தயாரிப்புத் திரைப்படமான *பை த வில் ஆப் சிங்கிஸ் கானில்* சமுக்காவாக நடித்தார். த மாடல் என்ற மங்கோலியத் தொலைக்காட்சி நிகழ்ச்சியிலும் ஒரு நடுவராகக் கலந்து கொண்டார். நெட்பிளிக்ஸ் தொடரான மார்க்கோபோலோவில் மங்கோலிய அமைப்பாளராக இவர் பணியாற்றினார். 2015ஆம் ஆண்டு மங்கோலியத் தேசியத் திரைப்படக் குழுவினை இவர் நிறுவி அதன் தலைவராகச் செயல்பட்டார்.
# மலானா, இமாச்சல பிரதேசம்

## வரலாறு

உள்ளூர் புராணங்களின் படி, ஜம்லு என்ற முனிவர் இந்த இடத்தில் வசித்து, விதிகள் மற்றும் ஒழுங்குமுறைகளை உருவாக்கினார். உள்ளூர் மக்கள் தங்கள் தெய்வமான ஜம்லு முனிவரால் வழிநடத்தப்பட்டு, நன்கு ஒழுங்கமைக்கப்பட்ட ஜனநாயக அமைப்புடன், உலகின் பழமையான குடியரசு நாடுகளில் ஒன்றாக இருப்பதாகக் கூறுகின்றனர். ஜம்லு தற்போது புராணங்களில் இருந்து ஒரு முனிவருடன் அடையாளம் காணப்பட்டாலும், இது ஒப்பீட்டளவில் சமீபத்திய வளர்ச்சியாகும். ஜம்லு முனிவர் ஆரியர்களுக்கு முந்தைய காலத்தில் வழிபட்டதாக நம்பப்படுகிறது. ஆங்கிலேய பயண எழுத்தாளர் பெனிலோப் சேத்வுட், மலானாவுக்குச் சென்ற ஒரு மரபுவழி பிராமணரைப் பற்றிய ஒரு கதையை விவரிக்கிறார். மேலும் உள்ளூர் மக்களுக்கு அவர்களின் கடவுளின் வம்சாவளியைப் பற்றி கற்பிக்க முயன்றார்.  
மலானா உலகின் பழமையான குடியரசு நாடுகளில் ஒன்று என்று அழைக்கப்படுகிறது. தாங்கள் ஆரிய நாகரிகத்தின் வழித்தோன்றல்கள் என்று கிராம மக்கள் நம்புகிறார்கள்.  
மலானா நீர் மின் நிலையம் என்ற அணைக்கட்டு திட்டம், மலானாவை உலகின் மற்ற பகுதிகளுக்கு மிக நெருக்கமாக கொண்டு வந்து அப்பகுதிக்கு வருவாயை வழங்குகிறது. ஒரு புதிய சாலை, கடக்கும் நேரத்தை பல நாட்களிலிருந்து 4 மணி நேரமாக குறைத்துள்ளது. இத்திட்டம் பள்ளத்தாக்கின் அழகை அழித்துவிட்டது. சனவரி 5, 2008 அன்று, ஒரு தீவிபத்து ஏற்பட்டு, கிராமத்தில் அமைந்துள்ள கலாச்சார கட்டமைப்புகள் மற்றும் பழங்கால கோவில்களின் சில பகுதிகளை அழித்தது. 2017 ஆம் ஆண்டில், ஜம்லு தெய்வத்தின் உத்தரவின் பேரில், தோராயமாக பன்னிரென்டுக்கும் மேலான விருந்தினர் இல்லங்கள் மற்றும் உணவகங்களை மூடுவதற்கு கிராமம் உத்தரவிட்டது. கஞ்சா பல நூற்றாண்டுகளாக சட்டப்பூர்வ பணப்பயிராக பயிரிடப்பட்டது . 1980-களில் தொடங்கி, மலானா பொழுதுபோக்கு போதைப்பொருள் சுற்றுலாவின் இடமாக மாறியது.  
குலு பள்ளத்தாக்கின் ஒரு பகுதியாக இருந்தாலும், மலானிகள் மிகவும் தனித்துவமான உடல் அம்சங்களைக் கொண்டிருப்பதாக ஒரு கட்டுக்கதை உள்ளது. மேலும் பள்ளத்தாக்கின் மற்ற பகுதிகளிலிருந்து வேறுபட்ட ஒரு பேச்சுவழக்கும் உள்ளது. இருப்பினும், இமாச்சல பள்ளத்தாக்குகளில், குறிப்பிடத்தக்க எண்ணிக்கையிலான தனித்துவமான பகாடி பேச்சுவழக்குகள் உள்ளன. அவற்றில் சில ஒன்றுக்கொன்று முற்றிலும் வேறுபட்டவை. எனவே, பார்வதி பள்ளத்தாக்கில் கஞ்சா / உலர்ந்த கஞ்சா வணிகத்தைத் தவிர, மலானா மக்களின் அணுக முடியாத தன்மையைக் கருத்தில் கொண்டு, உடல்/மொழி தனித்துவத்தை நிரூபிக்க முடியாது.
# மலானா, இமாச்சல பிரதேசம்

## வரலாறு

### வரலாற்றுடன் இணைப்பு

கிராமத்தின் தோற்றம் பற்றி பல்வேறு புராணக்கதைகள் உள்ளன. அவர்களில் ஒரு சிலர் தங்களை அலெக்சாந்தரின் இராணுவத்தின் கிரேக்க வீரர்களின் வழித்தோன்றல்கள் என்று நம்புகின்றனர். புராணத்தின் படி, அலெக்சாந்தர் நாட்டை விட்டு வெளியேறிய பின்னர் சில வீரர்கள் இந்த தொலைதூர நிலத்தில் தஞ்சம் புகுந்தனர். பின்னர் அங்கு நிரந்தரமாக குடியேறினர். இருப்பினும், இந்த கட்டுக்கதை சர்ச்சைக்குரியது. ஏனெனில் இது பாக்கித்தானில் உள்ள கலாசா பள்ளத்தாக்கு என்று கூறுபவர்களும் உள்ளனர். உண்மையில் பேரரசர் அலெக்சாண்டரின் வீரர்கள் தஞ்சம் அடைந்த பகுதியாகும். இந்த புராணக்கதை இந்திய-ஆரியர்களிடமிருந்து உள்ளூர் மக்களின் பழம்பெரும் வம்சாவளியுடன் முரணானது. மலானி மக்கள்தொகையின் சமீபத்திய மரபணு இந்திய-ஆரிய வம்சாவளியுடன் மிகவும் ஒத்துப்போகிறது. கஞ்சா பூவை கைகளுக்கு இடையே மீண்டும் மீண்டும் தேய்த்து, பிசினை வெளியே இழுத்து உள்ளங்கை முழுவதும் ஒட்டும் பசை அடுக்கு உருவானவுடன் களிம்பு தயாரிகிறது.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

**சிறப்பு மாதம்** வரிசையில், முதல் மாதத்தை கூகுள் தமிழாக்கக் கட்டுரைகளை செம்மைப்படுத்தும் பணிக்கென அறிவித்துள்ளோம்.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## நோக்கம்

சிறப்பு மாதம் முழுவதும் 'கூகுள் தமிழாக்கக் கட்டுரைகள்' மீது கவனக் குவியம் இருக்கும். பயனர்கள் கட்டுரைகளைத் திருத்தி, செம்மைப்படுத்துவர்.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## நாட்கள்

அக்டோபர் 1, 2022 முதல் அக்டோபர் 31, 2022 வரை
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## செயலாக்கம்

1. செம்மைப்படுத்தப்பட வேண்டிய கட்டுரைகள் துறைவாரியாக வகைப்பிரிக்கப்பட்டுள்ளன. பங்களிப்பாளர்கள் தமக்கு ஆர்வமுள்ள துறையை தேர்ந்தெடுத்து, அந்தக் கட்டுரைகளை செம்மைப்படுத்தலாம். பட்டியலை இந்த இணைப்பில் காணுங்கள்:- ''':
1. ''' [[:  
**முதன்மைத் திட்டம்:** [[விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## வழிகாட்டல்கள் / நெறிமுறைகள்

### முன்பதிவு

கட்டுரையின் தலைப்பை முன்பதிவு செய்தல் அவசியம்.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## வழிகாட்டல்கள் / நெறிமுறைகள்

### தொகுத்தலுக்கான நெறிமுறை

</font></div>  
<div>  
<span> **நெறிமுறை:**
- கட்டுரையின் தலைப்பை முன்பதிவு செய்த பயனர், அக்கட்டுரையை தனது கணினியிலோ அல்லது தனது மணல்தொட்டி பக்கத்திலோ **புதிதாக** எழுதி வைத்துக்கொள்ள வேண்டும்.
- ஏற்கனவே இருக்கும் கட்டுரையைத் திறந்து, *தொகு* எனும் செயல்பாட்டினை இயக்கி, '''அங்கிருக்கும் உள்ளடக்கத்தை முழுமையாக நீக்கிவிட்டு, புதிய உள்ளடக்கத்தை இட்டு சேமிக்க வேண்டும் (பதிப்பிடுதல்).
- அதன்பிறகு திருத்தங்கள் செய்தல், கூடுதல் தகவல்களை சேர்த்தல் ஆகிய தொடர் முன்னேற்றங்களைச் செய்யலாம்.  
<span>**பலன்கள்:**
- அதிகப்படியான தகவல்களை திருத்தும்போது ஏற்படும் சலிப்பை தவிர்க்க இயலும்.
- முக்கியத் தகவல்களை கட்டுரையில் இருக்கவைக்க எளிதாக இருக்கும்.
- முந்தைய தொகுத்தல் வரலாறுகள் அனைத்தும் பேணி காக்கப்படும்.  
</div>
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## வழிகாட்டல்கள் / நெறிமுறைகள்

### கட்டுரையின் அமைப்பு

1. தகவற் பெட்டி இருத்தல் நல்லது
1. முன்னுரை
1. 5 அல்லது 6 துணைத் தலைப்புகள்
1. மேற்கோள்கள்
1. உகந்த பகுப்புகள்
1. உகந்த விக்கி மொழியிடை இணைப்புகள்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## வழிகாட்டல்கள் / நெறிமுறைகள்

### செம்மைப்படுத்துதல் முடிந்த பிறகு

1. என்பதனை கட்டுரையின் பேச்சுப் பக்கத்தில் இடவேண்டும்.
1. கட்டுரையில் இருக்கும் துணைப் பகுப்பினை நீக்க வேண்டும். உதாரணமாக, உயிர்ச்சத்து கே எனும் கட்டுரை செம்மைப்படுத்தப்பட்டுள்ளது எனக் கருதப்பட்டால், Sridhar G
1. கு. அருளரசன்
1. பாலசுப்ரமணியன்
1. மகாலிங்கம்
1. மா. செல்வசிவகுருநாதன்
1. கி.மூர்த்தி
1. --&#32;பார்வதிஸ்ரீ
1. பி. மாரியப்பன்
1. தியாகு கணேஷ்
1. உலோ.செந்தமிழ்க்கோதை
1. சுப. இராஜசேகர்
1. சிவகோசரன்
1.
வாஞ்சூர் முகைதீன்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## ஒருங்கிணைப்பாளர்கள்

1. மா. செல்வசிவகுருநாதன்
1. Sridhar G
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

கட்டுரைகளை செம்மைப்படுத்த விரும்புபவர்கள், கட்டுரைகளின் பெயர்களை இங்கு பதிவு செய்யுமாறு கேட்டுக்கொள்ளப்படுகிறார்கள். மற்ற பயனர்களின் திட்டமிடலுக்கு இது உதவியாக இருக்கும்.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### செல்வசிவகுருநாதன்

1. அடைப்பிதழ்
1. ஆற்றல் திசைமாற்றி
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### மகாலிங்கம்

1. உளவியல்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### கி.மூர்த்தி

1. நீர் பாதுகாப்பு :
1. கார்பன் சுழற்சி:
1. கோடைகாலம்:
1. உடல்மொழி :
1. ஆர்கான் :
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### சத்திரத்தான்

1. பனிச்சிறுத்தை:
1. ஜான்சி:
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### பாலசுப்ரமணியன்

1. விஜய் மல்லையா
1. பர்கான் அக்தார்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### ஞா. ஸ்ரீதர்

1. தென்னாப்பிரிக்கா
1. மகேந்திரசிங் தோனி
1. திருபாய் அம்பானி
1. எகான்
1. குவெண்டின் டேரண்டினோ
1. சேத்தன் பகத்
1. சரத் பவார்
1. சானியா மிர்சா
1. பிரண்டன் மெக்கல்லம்
1. மதுபாலா
1. பியர் கிரில்ஸ்
1. இந்திரா நூயி
1. மம்மூட்டி
1. மோகன்லால்
1. நெஸ் வாடியா
1. உணவுப் பழக்க வழக்க முறைகள்
1. ஜெய்ராம் ரமேஷ்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### கு. அருளரசன்

1. அரித்துவார்
1. அவுரங்காபாத், மகாராட்டிரம்
1. இந்தோர்
1. உடுப்பி
1. கஜுராஹோ
1. குலு
1. கோவா (மாநிலம்)
1. சிம்லா
1. நைனித்தால்
1. சோத்பூர்
1. மணாலி, இமாச்சலப் பிரதேசம்
1. முசோரி
1. மும்பை
1. ராஜ்கோட்
1. லடாக்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### உலோ.செந்தமிழ்க்கோதை

1. இரத்தச் சர்க்கரைக் குறைவு
1. இரத்தப் புற்றுநோய்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### சுப. இராஜசேகர்

1. அக்பர்
1. கோஹினூர்
1. ஷாஜகான்
1. ஜஹாங்கீர்
1. சிவாஜி (பேரரசர்)
1. வில்லியம் சேக்சுபியர்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### சி. செந்தி

1. தலசீமியா
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### பார்வதி

1. செங்கோட்டை
1. தாமரைக் கோயில்
1. ரிசிகேசு
1. ஸ்கந்தகிரி
1. ஹௌரா பாலம்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பதிவு செய்தல்

### சிவகோசரன்

1. இராகுல் திராவிட்
1. கிறிஸ் கெயில்
1. கொல்கத்தா நைட் ரைடர்ஸ்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பங்களிப்பு விவரம்

### நாள் வாரியாக

| நாள் | கட்டுரைத் தலைப்புகள் |  |  |
| --- | --- | --- | --- |
| அக்டோபர் 1 | 1 | நீர் பாதுகாப்பு |  |
| அக்டோபர் 2 | 2 | அரித்துவார்,
அவுரங்காபாத், மகாராட்டிரம் |  |
| அக்டோபர் 3 | 2 | தலசீமியா,
அக்பர் |  |
| அக்டோபர் 4 | 1 | இந்தோர் |  |
| அக்டோபர் 5 | 2 | உடுப்பி,
கஜுராஹோ |  |
| அக்டோபர் 6 | 1 | குலு |  |
| அக்டோபர் 7 | 1 | தாமரைக் கோயில் |  |
| அக்டோபர் 8 | 2 | கார்பன் சுழற்சி,
செங்கோட்டை |  |
| அக்டோபர் 9 | 0 | - |  |
| அக்டோபர் 10 | 0 | - |  |
| அக்டோபர் 11 | 1 | கோடைகாலம் |  |
| அக்டோபர் 12 | 1 | தென்னாப்பிரிக்கா |  |
| அக்டோபர் 13 | 3 | கோவா (மாநிலம்),
மகேந்திரசிங் தோனி,
பனிச்சிறுத்தை |  |
| அக்டோபர் 14 | 1 | திருபாய் அம்பானி |  |
| அக்டோபர் 15 | 1 | எகான் |  |
| அக்டோபர் 16 | 1 | குவெண்டின் டேரண்டினோ |  |
| அக்டோபர் 17 | 1 | சரத் பவார் |  |
| அக்டோபர் 18 | 3 | இரத்தச் சர்க்கரைக் குறைவு,
சிம்லா,
ஜான்சி |  |
| அக்டோபர் 19 | 3 | நைனித்தால்,
சேத்தன் பகத்,
சானியா மிர்சா |  |
| அக்டோபர் 20 | 4 | சோத்பூர்,
பிரண்டன் மெக்கல்லம்,
மதுபாலா
பியர் கிரில்ஸ் |  |
| அக்டோபர் 21 | 3 | மணாலி, இமாச்சலப் பிரதேசம்,
கோகினூர்,
ஷாஜகான் |  |
| அக்டோபர் 22 | 2 | முசோரி,
ஜஹாங்கீர் |  |
| அக்டோபர் 23 | 2 | சிவாஜி (பேரரசர்),
வில்லியம் சேக்சுபியர் |  |
| அக்டோபர் 24 | 1 | உடல்மொழி |  |
| அக்டோபர் 25 | 1 | மும்பை |  |
| அக்டோபர் 26 | 1 | ராஜ்கோட் |  |
| அக்டோபர் 27 | 1 | மோகன்லால் |  |
| அக்டோபர் 28 | 0 | - |  |
| அக்டோபர் 29 | 2 | ஆர்கான்
மம்மூட்டி |  |
| அக்டோபர் 30 | 1 | இரத்தப் புற்றுநோய் |  |
| அக்டோபர் 31 | 5 | இந்திரா நூயி
ஜெய்ராம் ரமேஷ்
உணவுப் பழக்க வழக்க முறைகள்
நெஸ் வாடியா
லடாக் |  |
| **மொத்தம்** | **50** | - | } |
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பங்களிப்பு விவரம்

### பயனர்கள் வாரியாக

| வரிசை எண் | செம்மைப்படுத்திய கட்டுரைகளின் எண்ணிக்கை |  |  |
| --- | --- | --- | --- |
| 1 | <font face="Casteller" size="4">ஸ்ரீதர். ஞா</font> | 17 |  |
| 2 | கு. அருளரசன் | 15 |  |
| 3 | சுப. இராஜசேகர் | 6 |  |
| 4 | கி.மூர்த்தி | 5 |  |
| 5 | பார்வதிஸ்ரீ | 2 |  |
| 6 | சத்திரத்தான் | 2 |  |
| 7 | உலோ.செந்தமிழ்க்கோதை | 2 |  |
| 8 | <font color="red"><big>☤</big></font>சி.செந்தி<font color="red"><big>☤</big></font> | 1 |  |
| - | **மொத்தம்** | **50** | } |
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022

## பெற்ற பலன்கள்

- 8 பயனர்கள் பங்களித்து, மொத்தமாக 50 கட்டுரைகளைச் செம்மைப்படுத்தினர்.
# பெனிலோப் சேத்வுட்

**பெனிலோப் வாலண்டைன் ஹெஸ்டர் சேத்வுட், லேடி பெட்ஜெமன்** (*Penelope Valentine Hester Chetwode, Lady Betjeman*) (14 பிப்ரவரி 1910 - 11 ஏப்ரல் 1986) ஒரு ஆங்கிலேய பயண எழுத்தாளராவார். இவர் படைத்துறை உயர் தளபதி சேத்வுட்டின் ஒரே மகளும் பரிசு பெற்ற கவிஞர் சர் ஜான் பெட்ஜெமனின் மனைவியுமாவார். இவர் அல்டர்சாட்டில் பிறந்து வட இந்தியாவில் வளர்ந்தார். தனது பிற்கால வாழ்க்கையில் இப்பகுதிக்குத் திரும்பினார்.
# பெனிலோப் சேத்வுட்

## தொழில்

1961 கோடையில் தெற்கு எசுப்பானியாவிலிருந்து குதிரையின் மீது பயணம் செய்து எழுதிய, *டூ மிடில் ஏஜ்டு லேடீஸ் இன் அண்டலூசியா* (1963) என்ற புத்தகத்துக்காக மிகவும் பிரபலமானவர். புத்தகம் பரவலாகப் பாராட்டப்பட்டது. *தி இன்டிபென்டன்ட்* என்ற பத்திரிக்கை "சாகச மற்றும் நகைச்சுவையின் உன்னதமான படைப்பு" என்று அழைத்தது. அதே நேரத்தில் தி கார்டியன் பத்திரிக்கையில் கேட் கெல்லவே என்பவர் இதை "ஒரு அழகான, துணிச்சலான கதை" என்று எழுதினார். 2012 இல், எலாண்ட் புக்ஸ் நிறுவனம் மூலம் இப்புத்தகம் மறு பதிப்பை கண்டது. சிம்லாவிலிருந்து ரோதங் கணவாய்க்கு சென்ற தனது மலையேற்றம் பற்றிய விவரத்தினை *குலு: தி என்ட் ஆப் தி ஹேபிடபிள் வேர்ல்டு* (1972) என்ற பெயரில் எழ்ழுதினார்.
# பெனிலோப் சேத்வுட்

## சொந்த வாழ்க்கை

சரகான் அருகில் இருக்கும் பெனிலோப் சேத்வுட்டின் நினைவுச்சின்னம். ]]
1933-இல் லண்டனில் ஜான் பெட்ஜெமன் என்பவரை மணந்தார். பால் என்ற மகனும் கேண்டிடா என்ற மகளும் இருந்தனர். இறுதியில் திருமணம் முறிந்தது. 1948-இல் கத்தோலிகராக மாறினார். 1972-இல், இந்த இணை பிரிந்தது. வாழ்க்கையின் பிற்பகுதியில் இவர் தனது குதிரையுடன் *ஹே-ஆன்-வை* என்ற இலக்கிய நகரத்திற்கு மேலே உள்ள குசோப் மலையில் உள்ள ஒரு வீட்டில் தங்கினார். இமயமலை வழியாக ஒரு மலையேற்ற சுற்றுலாப் பயணிகளின் குழுவை வழிநடத்தினார். இவர் 1986-இல் இந்தியாவின் முட்டிசரில் இறந்தார்.
# மனோரா கோட்டை

**மனோரா கோட்டை** (*Manora Fort*) பாக்கித்தான் நாட்டின் கராச்சி துறைமுகத்தைப் பாதுகாப்பதற்காக கட்டப்பட்ட ஒரு கோட்டையாகும். முதலில் 1797 ஆம் ஆண்டில் தல்பூர் மிர்சால் ஒரு மண் கோட்டையாக இது கட்டப்பட்டது. கோட்டை 1839 ஆம் ஆண்டில் ஆங்கிலேயர்களால் கைப்பற்றப்பட்டது - இதன் பிறகு அவர்கள் கராச்சி மற்றும் கீழ் சிந்துவின் கட்டுப்பாட்டையும் கைப்பற்றினர்.
# மனோரா கோட்டை

## வரலாறு

### கோட்டை

ஓமன் மற்றும் பகுரைனில் நடைபெற்ற வர்த்தகத்தை கையாண்ட துறைமுகத்தைப் பாதுகாப்பதற்காக 1797 ஆம் ஆண்டில் தல்பூர் வம்சத்தால் மனோரா கோட்டை கட்டப்பட்டது. ) உயரம் கொண்ட பாறைகளின் உச்சியில் கோட்டை கட்டப்பட்டது. ஒரு சிறிய பள்ளிவாசலும் வட்ட கோபுரமும் கோட்டையுடன் இணைந்துள்ளன. பிரிட்டிசு துருப்புக்கள் கோட்டையைத் தாக்கியபோது கோட்டைக் காவலுக்கு 4 அல்லது 5 பேர் மட்டுமே இருந்துள்ளனர். அவர்கள் துப்பாக்கி ஏந்தியிருக்கவில்லை, அதனால் உசுல் பென் புட்சாவிடம் கோட்டை விரைவாக சரணடைந்தது. </ref> கராச்சியும் கைப்பற்றப்பட்டது. 1865 ஆம் ஆண்டு கோட்டைக்கு அருகாமையில் கட்டப்பட்டது. 1888 ஆம் ஆண்டில், பழைய கோட்டை பெரும்பாலும் அகற்றப்பட்டது, மேலும் மின்கலம் வலுப்படுத்தப்பட்டது. கராச்சி துறைமுகத்தை நெருங்கும் கப்பல்களுக்கு உதவ 1889 ஆம் ஆண்டு ஆங்கிலேயர்களால் ஒரு கலங்கரை விளக்கம் இங்கு கட்டப்பட்டது.
# மனோரா கோட்டை

## வரலாறு

### சுதந்திரத்திற்குப் பின்

1947 ஆம் ஆண்டு சுதந்திரத்திற்குப் பிறகு, மனோரா கோட்டை பாக்கித்தான் கடற்படையின் முக்கிய தளமாக மாறியது. தீவின் கிழக்கு விளிம்பில் கடற்படை கப்பல்களுக்கான நிறுத்துமிடங்கள் அமைந்தன. அன்றிலிருந்து இந்த தீவு இராணுவப் படையின் கட்டுப்பாட்டில் உள்ளது. தொலைவில் உள்ள ஓர்மாராவில் புதிய சின்னா கடற்படைத் தளம் திறக்கப்பட்டது. தோராயமாக பாதி கடற்படை கப்பல்கள் மனோராவிலிருந்து நகர்ந்துவிட்டன. க் கோட்டை இப்போது பாக்கித்தான் கடற்படையின் பொதுத் தலைமையகமாக செயல்படுகிறது.
# மனோரா கோட்டை

## இதையும் காண்க

கராச்சி
# ஜெய் அனுமான் (1997 தொலைக்காட்சித் தொடர்)

**ஜெய் அனுமான்** என்பது 1997ஆம் ஆண்டு ஒளிபரப்பப்பட்ட இந்தியத் தொலைக்காட்சித் தொடர் ஆகும். இது சிவனின் அவதாரமான அனுமானின் வாழ்க்கையை அடிப்படையாகக் கொண்டு உருவாக்கப்பட்டது. இத்தொடரைச் சஞ்சய் கான் இயக்கினார். இத்தொடர் டிடி நேசனல் தொலைக்காட்சியில் தமிழிலும் ஒளிபரப்பப்பட்டது.